Qırğızıstan–Monteneqro münasibətləri

Qırğızıstan–Monteneqro — Monteneqro ilə Qırğız Respublikası arasındakı mövcud ikitərəfli əlaqələr. Qırğızıstanın Podqoritsa, Monteneqronun Bişkekdə səfirliyi yoxdur. Qırğızıstan və Monteneqro qarşılıqlı maraqlarını Moskvadakı səfirliklər vasitəsilə təmsil olunurlar.

 Tarixi 
Qırğızıstan Monteneqronun Serbiyadan ayrılmasından dərhal sonra 2006-cı ildə onun müstəqilliyini tanıyır.

2009-cu ilin martında Qırğızıstan Monteneqro ilə diplomatik əlaqələr qurmağa başlayır. Dövlətlər arasında münasibətlər 24 iyun 2009-cu ildə Moskvada qurulur. Qırğızıstan tərəfdən sənədi Qırğız Respublikasının Rusiya Federasiyasındakı fövqəladə və səlahiyyətli səfiri Raimkul Attakurov, Monteneqro tərəfdən isə Monteneqronun Rusiya Federasiyasındakı fövqəladə və səlahiyyətli səfiri Slobodan Batskoviç imzalayır.

4 fevral 2020-ci ildən bəri Qırğızıstanın Yunanıstandakı və Monteneqrodakı səfiri vəzifəsini icra edən Alikbek Çekşenkulovdur.

30 oktyabr 2020-ci ildə Qırğızıstanın Rusiyadakı müvəqqəti işlər vəkili A. Erkin, Qırğızıstanın Moskvadakı səfirliyində Monteneqronun fövqəladə və səlahiyyətli səfiri Milorad Şçepanoviç ilə görüşür. Görüşdə tərəflər Qırğızıstan ilə Monteneqro arasında siyasi, ticarət-iqtisadi, mədəni və humanitar sahələrdə əməkdaşlıq, beynəlxalq, regional və inteqrasiya təşkilatları çərçivəsində çoxtərəfli qarşılıqlı fəaliyyətin aktual məsələlərini müzakirə edilir, habelə ölkələrin ərazilərində koronovirus xəstəliyinin yayılmasına qarşı mübarizə məsələlərini nəzərdən keçirirlər. Hər iki ölkənin siyasətçiləri Qırğızıstan ilə Monteneqro arasında müxtəlif sahələrdə dostluq əlaqələrini inkişaf etdirmək və gücləndirmək barədə razılığa gəlirlər.

 İqtisadi münasibətlər 
2020-ci ildə Monteneqro Qırğızıstandan mal idxalatı 506 min dollar, Monteneqronun Qırğızıstandan ixracatı 470 min dollar olmuşdur.

 Viza qaydaları 
2019-cu ilin aprel ayından Qırğızıstandakı Monteneqro vətəndaşları üçün vizasız rejim tətbiq olunur. Monteneqro ilə Andorra, Argentina, Braziliya, San Marino, Çili və Oman vətəndaşları 60 gün ərzində Qırğızıstana vizasız daxil ola bilərlər. Vizalar Qırğızıstan Prezidenti tərəfindən birtərəfli qaydada ləğv edilir. Turistlər ölkəyə 60 gün müddətinə daxil ola bilərlər. Monteneqroya getmək niyyətində olan Qırğızıstan vətəndaşları üçün isə əvvəlcədən viza alınmalıdır.

 İstinadlar 

Kateqoriya:Qırğızıstanın ikitərəfli əlaqələri
Kateqoriya:Monteneqronun ikitərəfli əlaqələri